วันนี้แวะมาเดินซื้อของใน Big C extra ถนนเพชรเกษมค่ะ ระหว่างรอคุณพ่อช้อปปิ้งอยู่นั้นเราก็เดินฆ่าเวลารอด้วยการซื้อไอศกรีมของ Dairy queen มากินพลางๆ 

ร้าน Dairy queen สาขานี้ตั้งอยู่บริเวณชั้น 1 ฝั่งตรงข้ามกับร้านฮะจิบังค่ะ วันนี้อยากกินโคนก็เลยซื้อไอศกรีมรสบราวนี่ช็อคโกแล็ตใส่โคน (40 บาท) ไอศกรีมที่ได้มานั้นเหลวไปหน่อยและละลายเร็วมากค่ะ ยังแอบคิดว่าถ้าคว่ำโคนนี่ท่าจะหลุดออกมาจากโคนแฮะ สำหรับรสชาติไอศกรีมนั้นเป็นไอศกรีมช็อคโกแล็ตรสนุ่มนวล ออกนมๆ ค่ะ ผสมกับชิ้นของบราวนี่ที่ค่อนข้างเยอะพอสมควร แต่เนื่องจากไอศกรีมเหลวๆ เลยลดความอร่อยไปพอสมควรค่ะ แถมละลายเร็วมากกกกก ขอแปะไว้สองดาวสำหรับคราวนี้นะคะ